b'\n_START_ARTICLE_\nPranas Judickas\n_START_PARAGRAPH_\nPranas Judickas (g. 1921 m. sausio 29 d. Domantonyse, Alov\xc4\x97s vals\xc4\x8dius) \xe2\x80\x93 Lietuvos ekonomistas, habilituotas socialini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1951 m. baig\xc4\x97 Vilniaus universiteto Ekonomikos fakultet\xc4\x85. 1965 m. universitete apgyn\xc4\x97 disertacij\xc4\x85 \xe2\x80\x9eLietuvos popieriaus ir med\xc5\xbeio apdirbimo pramon\xc4\x97s ir medienos resurs\xc5\xb3 racionalaus panaudojimo pagrindin\xc4\x97s kryptys\xe2\x80\x9c, ekonomikos moksl\xc5\xb3 kandidatas. 1979 m. Gruzijos moksl\xc5\xb3 akademijos Ekonomikos ir teis\xc4\x97s institute apgyn\xc4\x97 disertacij\xc4\x85 \xe2\x80\x9eMi\xc5\xa1kai Lietuvos \xc5\xabkio sistemoje pagrindiniais istorin\xc4\x97s raidos etapais\xe2\x80\x9c, ekonomikos moksl\xc5\xb3 daktaras._NEWLINE_1941\xe2\x80\x931945 m. Kai\xc5\xa1iadori\xc5\xb3 gimnazijoje d\xc4\x97st\xc4\x97 vokie\xc4\x8di\xc5\xb3 kalb\xc4\x85, dirbo inspektoriumi. 1945\xe2\x80\x931948 m. Pag\xc4\x97gi\xc5\xb3 apskrities vykdomojo komiteto Finans\xc5\xb3 skyriaus Valstybini\xc5\xb3 pajam\xc5\xb3 sektoriaus vir\xc5\xa1ininkas. 1948\xe2\x80\x931951 m. Vilniaus universitete d\xc4\x97st\xc4\x97 vokie\xc4\x8di\xc5\xb3 kalb\xc4\x85._NEWLINE_1951\xe2\x80\x931958 m. dirbo Lietuvos TSR finans\xc5\xb3 ministerijoje. 1958\xe2\x80\x931959 m. LTSR Ministr\xc5\xb3 Tarybos vyr. referentas. 1959\xe2\x80\x931990 m. Valstybinio plano komiteto Regioninio planavimo skyriaus vir\xc5\xa1ininkas._NEWLINE_Nuo 1988 m. periodin\xc4\x97je spaudoje ra\xc5\xa1\xc4\x97 apie b\xc5\xabtinyb\xc4\x99 atkurti Lietuvos vis\xc5\xb3 trij\xc5\xb3 ginklo r\xc5\xab\xc5\xa1i\xc5\xb3 kariuomen\xc4\x99 ir Lietuvos pilietyb\xc4\x99, Lietuvai neatlygintinai perimti visas jos teritorijoje esan\xc4\x8dias \xc4\xafmones ir kit\xc5\xb3 objektus, 1994 m. \xe2\x80\x93 apie \xc4\xaf\xc5\xa1aldytas gyventoj\xc5\xb3 santaupas, 1998 m. \xe2\x80\x93 apie Karaliau\xc4\x8diaus kra\xc5\xa1t\xc4\x85, v\xc4\x97liau \xe2\x80\x93 apie Vilniaus pilis, Lietuvos valdov\xc5\xb3 r\xc5\xabm\xc5\xb3 atstatym\xc4\x85.'